Satuhetket Nurmon kirjastossa syksyllä 2026
Satuhetket Satuhetket pidetään kerran kuukaudessa perjantaisin klo 10.00–10.30 Nurmo-salissa. 28.8. 25.9. 30.10. 27.11. 11.12. esitys Lämpimästi tervetuloa!
Lyijykynätöitä-taidenäyttely Nurmon kirjastossa
Lyijykynätöitä Sofia Pölösen Lyijykynätöitä-taidenäyttely esillä Nurmon kirjaston näyttelytilassa sekä näyttelytilan vitriineissä 1.6.–30.6.2026. Tervetuloa tutustumaan!
Nuke sijaitsee kauppakeskus Kuurnan takana
Vaikuta Kuortaneen tulevaisuuteen – tule mukaan kehittämistyöpajaan!
Tule mukaan kehittämään Kuortaneen palveluita, palvelupolkuja ja tulevaisuuden mahdollisuuksia. Tilaisuus on avoin kaikille kiinnostuneille, joten mukaan voi tulla matalalla kynnyksellä! 📍 PAKU-hankkeen avoin kehittämistyöpaja 🗓️ Torstaina 11.6.2026 ⏰ Klo 18.00–20.00 📌 NuKe:n tilat (Kuurnan alakerta) Työpajassa ideoimme yhdessä: ✅Kuortaneen palveluiden ja palvelupolkujen kehittämistä ✅Uusia kehitysideoita kunnan elinvoiman vahvistamiseksi ✅Kuortaneenjärven nykyistä parempaa hyödyntämistä Toivomme ennakkoilmoittautumista 10.6 mennessä osoitteeseen jukka.viitasaari@kuortane.fi Kerrothan samalla mahdollisista ruoka-aineallergioista tarjoiluja varten. Tule tuomaan omat ideasi esille ja mukaan rakentamaan entistä parempaa Kuortanetta! Lisätietoa hankkeesta löydät täältä
Annikki_Oikarinen_Sanctus_Facies_IV_2015_Kuva Annikki Oikarinen.jpg
Nelimarkka-museo avaa kesäkautensa Konstin parhaat -näyttelyllä, joka juhlii Konsti taideteollisuusyhdistys ry:n 40-vuotista toimintaa esittelemällä materiaalipohjaisia teoksia yhdistyksen 20 taiteilijalta; esillä on lasi-, keramiikka-, paperi- ja tekstiilitaidetta sekä puuvalmisteisia design-esineitä eri tekniikoin toteutettuina. Avajaisissa puhuvat Konstin perustajajäsen Päivi Rintaniemi ja puheenjohtaja Minna Tuohisto-Kokko. Näyttelyn taiteilijat: Susanna Beloff, Paula Blåfield, Piia Hautamäki, Kaarina Heikinheimo, Kaarin Hellman, Harry Huhta, Malgorzata Jaskiewicz, Niina Keltamäki, Eliisa Munkki, Leena Nyqvist, Annikki Oikarinen, Eija Pöyry, Tuulikki Päällysaho, Päivi Rintaniemi, Richard Raven, Birgit Särmö-Woll, Teija Takala, Minna Tuohisto-Kokko, Maisa Turunen-Wiklund ja Kari Virtanen. Näyttely on toteutettu Konstin ja Nelimarkka-museon yhteistyönä. Kiitokset näyttelyn tukemisesta Suomen Kulttuurirahastolle. Kuva: Annikki Oikarinen, Sanctus Facies IV, 2015, huovutus ja kirjonta
Konstin parhaat – Konsti ry 40 vuotta! -näyttelyn avajaiset
Elokuvailta Peräseinäjoen kirjastossa ma 22.6.2026 klo 17.30-19
Aikuisten elokuvailta Peräseinäjoen kirjastossa ma 22.6.2026 klo 17.30-19.00 Elokuva: Kesäkirja (The Summer Book) 2025 Kesto: 1 h 35 min Ikäraja: S Draama Tove Janssonin rakastettuun Kesäkirja-teokseen perustuva elokuva kertoo romaanin tapaan maagisen ja elämää kohottavan tarinan Sophia-tytön kesästä isoäidin kanssa pikkuisella saarella Suomenlahdella. Pääosissa: Glenn Close, Emily Matthews, Anders Danielsen Lie Ohjaus: Charlie McDowell Elokuvanäytökset ovat ilmaisia ja kaikille avoimia. Voit ottaa omat leffaherkut mukaan! Tervetuloa!
Elokuvailta Peräseinäjoen kirjastossa ma 22.6.2026 klo 17.30
Suomen tunnetuimpiin koomikoihin lukeutuva Sami Hedberg nousee lavalle täysin uuden stand up -shown kanssa.
Lupa nauraa on ilta, jossa mikään ei ole vanhaa (paitsi shown nimi) eikä ennalta arvattavaa. Show sisältää ainoastaan ennen näkemätöntä materiaalia - teräviä havaintoja, tuoreita tarinoita ja rohkeaa, ajankohtaista huumoria, joka elää hetkessä ja muotoutuu yleisön mukana. Tule nauttimaan live stand up -komediasta upeissa teatterisaleissa ja irtaudu arjesta reilun kahden tunnin ajaksi. Esitys tarjoaa naurua tunnistettavista hetkistä, yllättävistä käänteistä ja suorasta puheesta. Nappaa mukaan kaveriporukka tai tuo yrityksen tiimi nauramaan yhdessä. Saatavilla on myös VIP- sekä Show & Dinner -paketteja, joilla illasta saa vielä astetta rennomman. Nyt on lupa nauraa - ja kunnolla.
Kesän odotettu suurtapahtuma Rokulipäivät kokoaa Alajärvelle tuhansia kävijöitä! Markkinat, ilmainen tivoli, musiikkia ja ohjelmaa!
Rokulipäivät valtaavat jälleen Alajärven keskustan 3.–4.7.2026! Vuosikymmenten aikana tapahtumasta on kasvanut yksi alueen odotetuimmista kesäviikonlopuista, joka kokoaa yhteen tuhansia kävijöitä, markkinamyyjiä, esiintyjiä ja yhteistyökumppaneita. Rokulipäivät ovat mukana Alajärvi 40 -juhlavuoden ohjelmassa. Rokulitori avoinna perjantaina 9-19 ja lauantaina 9-15. Viikonlopun aikana luvassa on yli 100-paikkainen Rokulitori, maksuton Tivoli Huvimylly lapsille, liikennepuisto, ohjelmaa lapsille, nuorten esityksiä, eksoottisten eläinten esittely, musiikkia, yhteislaulua, toritanssit sekä monipuolista oheisohjelmaa koko perheelle. Perjantaina tunnelmaa nostattavat Alajärvi laulaa ja tanssii -iltamat, joissa nautitaan iskelmistä, harmonikkamusiikista, yhteislaulusta ja toritansseista. Lauantai huipentuu vauhdikkaaseen 80's & 90's Jytinät -tapahtumaan Paalijärven lavalla. Rokulipäivät tarjoavat elämyksiä kaikenikäisille, tule kokemaan ainutlaatuinen kesätunnelma, kohtaamaan tuttuja ja löytämään uusia suosikkeja markkinoiden, musiikin ja monipuolisen ohjelman keskeltä! Lue lisää ja ota seurantaan Facebook ja Instagram @rokulipaivat sekä rokulipaivat.fi nettisivut. Nähdään Rokulipäivillä!
Kesäkuussa kirjaston takapihan täyttää toinen toistaan upeampi ratsukko, kun siellä järjestetään keppihevosten estekilpailut! 🐴
Kyseessä on koko perheen tapahtuma, ja mukaan saavat liittyä niin isot kuin pienet ratsastajat! Kilpailussa on kaksi eri luokkaa, helppo ja matalien esteiden luokka perheen pienemmille, sekä vaikeampi ja korkeampien esteiden luokka keppari-konkareille. Ei ennakkoilmoittautumista, ja molempien luokkien parhaat palkitaan! Voit osallistua kisoihin omalla keppihevosellasi, tai lainata yhtä kirjaston uljaista ratsuista Huomaattehan, että ulkoilmatapahtuman ollessa kyseessä, tapahtuma järjestetään SÄÄVARAUKSELLA. Seuratkaa siis kirjaston somea, jotta tiedätte, joudutaanko tapahtuma perumaan.
Kesää palotorilla 2025 some (1140 x 400 px) (1).png
Palotorin vieressä oleva lasten liikennepuisto. Osoite sairaalatie 3, Alajärvi.
Suosittu lasten liikennepuisto avoinna vuonna 2026
Kesällä 2025 avattu ilmainen lasten liikennepuisto on avoinna myös vuonna 2026. Liikennepuisto on avoinna 1.6.-7.8. arkisin klo 10-18.00. Lisäksi Kesää Palotorilla tapahtumissa kesäkuun keskiviikkoisin klo 20.00 saakka ja Rokulipäivillä torin aukioloaikojen mukaisesti. 🚦 Liikennepuiston säännöt 🚦 Tervetuloa Alajärven kaupungin liikennepuistoon! Jotta kaikilla olisi hauskaa ja turvallista, noudatathan näitä sääntöjä: Liikennepuisto on tarkoitettu 4–12-vuotiaille. Lapset ovat puistossa huoltajan vastuulla. Henkilökunnan ohjeistuksia on noudatettava. Polkuautoissa on käytettävä kypärää. Suosittelemme käyttämään omaa kypärää. Jos oma kypärää ei ole, käyttäjä voi lainata kaupungin omistamaa kypärää. Ruuhka-aikana ajoaika on 15 minuuttia. Jos liikennepuistossa ei ole muita käyttäjiä ajoaika voi olla pitempi Yksi kuski per auto – Polkuautossa saa olla vain yksi henkilö kerrallaan. Polkuautoja ei työnnetä tai vedetä – Ajetaan omilla jaloilla, nätisti. Aja rauhallisesti – Polkuautolla ajetaan maltilla, ei kilpailla tai törmäillä. Jos tulee ruuhkaa, odota vuoroasi – Kaikki ehtivät kyllä ajamaan. Jos tulee ongelma, pyydä aikuista apuun – Henkilökunta auttaa mielellään! Noudata liikennemerkkejä – Ne toimivat ihan kuten oikeassa liikenteessä. Pysähdy STOP-merkillä – Ja katso molempiin suuntiin ennen kuin jatkat. Kävelijät ensin! – Aina pysähdyt, jos joku ylittää suojatien. Pysytään omalla kaistalla – Ei ajeta väärään suuntaan tai toisten eteen. Pidä alue siistinä ja laita roskat roskiin. Sääntöjen rikkomisesta henkilökunta voi keskeyttää ajon ja poistaa liikennepuistosta. Ilmoitathan henkilökunnalle, mikäli huomaat vaurioita puistossa, autoissa tai kypärissä. Ilmoitathan myös mahdollisesta sääntöjen rikkomisesta tai häiriökäyttäytymisestä henkilökunnalle. Liikennepuiston ja kaluston kunnossapidosta huolehtii Alajärven kaupunki.
Perjantain lippu 50€, lauantai 65€, 2 päivää 99€
Tislaamofestivaali Kyrö Distilleryn pihamaalla
Tänä vuonna Kyröfest täyttää 10 vuotta, jonka kunniaksi laajennamme tapahtuman kaksipäiväiseksi. Vuosi toisensa jälkeen loppuunmyyty Kyröfest järjestetään elokuussa 21.-22.8.2026. Suomen ainutlaatuisin tislaamofestivaali yhdistää musiikin, taiteen sekä paikallisen ruoka- ja juomakulttuurin Kyrö Distilleryn pihamaalla Isossakyrössä. Merkkivuoden kunniaksi palaamme rakkaisiin muistoihin, ja samalla uudistamme sekä laajennamme festivaalialuetta. Kyröfestin bändien päiväjako! Perjantai: Karri Koira Aaro630 Lyyti Yona Figaro Stepa Lauantai: Vesta Windows95Man Eevil Stöö - Iso vauva Jeesus 10v Rättö ja Lehtisalo Lala Salama Bobomobile Malla Ullalintulampi MC KOO Hopeasiivet Pienet Joutsenet Festarit vai "hiukka suuruurenhullut" pihajuhlat? Ei me tiedetä, mutta se me tiedetään, että tunnelmaa on ja elämyksiä riittää. Lisätietoja tapahtumasta: www.kyrofest.fi Laitathan myös seurantaan Kyröfestin oman IG-tilin @kyrofest
Ylen ja MLL:n järjestämä Leikitään Pikku Kakkosta -kesäkiertue saapuu Kauhavalle!
Pikku Kakkonen ja Mannerheimin Lastensuojeluliitto kutsuvat sinut mukaan iloiseen tapahtumaan leikkimään ja laulamaan yhdessä Pikku Kakkosen väen kanssa! Ylen ja MLL:n yhteistyössä toteuttama maksuton Leikitään Pikku Kakkosta -tapahtuma tarjoaa lapsille ja lapsiperheille unohtumattomia hetkiä täynnä leikkiä, musiikkia ja yhteistä riemua. Tapahtuma huipentuu Leikitään Pikku Kakkosta -konserttiin, jossa Pikku Kakkosen tutut hahmot ja lapset kohtaavat laulun ja leikin merkeissä. Tapahtuma on maksuton ja piknik-henkinen, joten ota halutessasi mukaan oma viltti, eväät sekä saippuakuplat ja tule nauttimaan iloisesta tapahtumasta koko perheen voimin! Leikitään Pikku Kakkosta -konsertin lisäksi MLL:n paikallisyhdistykset järjestävät alueen eri toimijoiden kanssa monenlaista kivaa ohjelmaa ja tekemistä sekä mahdollisuuden myös ostaa syömistä ja virvokkeita. Konsertti taltioidaan ja esitetään myöhemmin Pikku Kakkosen viikonlopussa sekä Yle Areenassa. Tapahtuma järjestetään: > La 4.7.2026 > LSK Business Park lentokenttä, Loppusuora 22, 62200, Kauhava > Tapahtuma klo 15–18, konsertti klo 16 Ohjelmassa mm.: - Siliteltäviä koiria ja poneja - Valtavia puimureita, kaivinkoneita ja paloautoja - Temppuratoja - Pomppulinnoja - Halattavia maskotteja ja satuhahmoja - MLL:n perhekahvilateltta, jossa on mahdollisuus omaan tilaan ja rauhoittumiseen Pikku Kakkosen juontajien lisäksi alueella nähdään myös koululaisille suunnattu Yle Galaxi. Esittelemme Facebookin tapahtumasivulla tarkemmin tapahtuman toimijoita. Tervetuloa leikkimään, tanssimaan ja laulamaan sekä viettämään ikimuistoinen päivä kanssamme!
Blue and Red 72x36 Landscape Voter Education Banner.jpeg
Soinillinen tuo tänä kesänä Soinin Vehu-talolle ennennäkemättömän esityksen, jossa nykytanssi kohtaa Mozartin ikiaikaisen musiikin.
Mozart X Mozart on Soinillinen-festivaalin, Suomalaisen barokkiorkesterin ja Susanna Leinonen Companyn yhteistyöstä syntynyt esitys, jossa periodisoittimin tulkittu Mozartin musiikki yhdistyy nykytanssiin. Vuonna 1989 perustettu Suomalainen barokkiorkesteri (FiBO) on ollut koko historiansa ajan monella tavalla edelläkävijä. Orkesteri tunnetaan Suomessa ja ulkomailla taidokkaista esityksistään, luovasta ohjelmistosuunnittelustaan ja lukuisista kansainvälisistä ja kotimaisista verkostoistaan. Soinin Vehu-talolla kuullaan orkesterin jousitrioa, jonka soittajat kuuluvat maamme kysytyimpiin kamarimuusikoihin. Susanna Leinonen Company on 25-vuotisjuhlavuottaan viettävä nykytanssiryhmä, jonka taiteellisena johtajana toimii Susanna Leinonen, yksi Suomen merkittävimmistä koreografeista. Ryhmä on esiintynyt yli 30 maassa ja saanut tunnustusta sekä yleisöltä että kriitikoilta. Mozart X Mozart -esityksessä tanssijat Katariina Luukas ja Kasperi Kolehmainen esittävät otteita koreografi Susanna Leinosen teoksista sekä dueton koreografi Luca Signorettin MOZART, MOZART -teoksesta.
Pääsylippu koko päiväksi vain 30 e/hlö. Vuonna 2014 synt. ja sitä nuoremmat lapset veloituksetta vanhempien seurassa. Perhelippu 50 euroa: vanhemmat (2x) + 2-3 alle 12-v. lasta.
Lauhan spelit some versio 2 valkoinen pohja.png
Lauhan Spelit järjestetään heinäkuussa 21. kerran luonnonkauniissa Lauhansarven luontomatkailukeskuksen miljöössä.
Lauhan speleissä on esiintyjiä kolmella lavalla spelipäivän mittaan ja musiikki vaihtelee kansanmusiikista rokkiin ja popista tanssimusiikkiin. Tänä vuonna esiintyjinä ovat mm. Yölintu-yhtye, Mikko Harju, Janne Tulkki & Tulinen Sydän, Pekka Tiilikainen & Beatmakers, Stenari and the Snake Oil Company, Crimson Day ja paljon paikallisia kokoonpanoja. Lapsille esiintyy lastenmusiikkiyhtye Loiskis ja laulava Armas Aallontie- klovni. Lapsille on myös pomppulinna, karuselli ja askartelupiste. Tervetuloa viihtymään Lauhan Speleihin!
Nelimarkka-museossa on aina esillä perustajansa taiteilija ja professori Eero Nelimarkan tuotantoa. Maalausten lisäksi esillä on taiteilijan elämää taustoittavia otteita, valokuvia ja muistelmia museon arkistokokoelmista.
Eero Nelimarkka – Maalauksia ja muistoja
Poimintoja Nelimarkka-Rahaston nykytaiteen kokoelmasta
Ihmetys, hämmästys, joskus hämmennys, suru tai ilo. Taiteen äärellä voit tunnustella tunteita, antaa ideoiden syntyä ja ajatusten rakentua. Voit ihmetellä. Nelimarkka-Rahasto sr.n nykytaiteen kokoelmasta poimitut teokset tarjoavat kattauksen kotimaista nykytaidetta ripauksella kansainvälisyyttä. Näyttelyssä esillä olevia uudempia tekijöitä edustavat esimerkiksi Ines Sederholm ja Tuukka Tammisaari. Tammisaaren öljyvärimaalaukset asettuvat taidehistorian ja nykytaiteen väliseen dialogiin. Sederholmin työskentely taas pohjaa alkuperäiskulttuureihin sekä Tyynenmeren ja Kaakkois-Aasian visuaalisiin perinteisiin. Uransa keskivaiheen taiteilijoita ovat muun muassa Nanna Susi ja Viggo Wallensköld. Wallensköld maalaa usein yksittäisiä, fyysisesti ja olemukseltaan poikkeavia ihmishahmoja, joiden on kuvattu yhdistävän eri ikäkausia, sukupuolia, historiallisia aikakausia ja yhteiskuntaluokkia. Susi puolestaan tunnetaan värikylläisistä ja ilmaisuvoimaisista maalauksistaan. Kokeneempaa maalaripolvea taas edustavat esimerkiksi Jarmo Mäkilä, joka on keskeinen suomalaisen postmodernismin edustaja, ja Etelä-Pohjanmaalta kotoisin oleva Antti Ojala. Hänen omaelämäkerrallinen maalaustaiteensa punoo yhteen kansanomaisen perinteen, kulttuurihistorian ja arjen havainnot yleisinhimillisiksi kuvatarinoiksi. Edellä mainittujen taiteilijoiden lisäksi mukana on teoksia Linda Arolalta, Janne Kaitalalta, Mi Kuopalta, Inari Krohnilta, Hannele Kylänpäältä, Olli-Pekka Merimaalta, Kimmo Pyyköltä, Anna Retulaiselta, Filippo Tincolinilta, Arja Toivoselta, Katja Tukiaiselta, Juba Tuomolalta ja Hannu Väisäseltä. NÄYTTELYN TEOSVALINNAT Carmen Vendelin-Laukkanen ja näyttelytyöryhmä Nelimarkka-Rahasto sr. on taiteilija ja professori Eero Nelimarkan vuonna 1945 perustama säätiö. Sen tehtävänä on professori Nelimarkan tuotannon ja elämäntyön vaaliminen sekä hänen taiteellisen tuotantonsa säilyttäminen. Säätiö tukee Nelimarkka-museon toimintaa ja omistaa sen peruskokoelman. Lisäksi se tukee elävien suomalaisten kuvataiteilijoiden työtä kartuttamalla hankintakokoelmaansa, johon kuuluu yli 300 teosta. 📷Yksityiskohta Antti Ojalan maalauksesta Kesämaisema, 2005 (Om. Nelimarkka-Rahasto sr.)
Juhlistetaan 100-vuotiasta kyläkoulua ja 80-vuotiasta kyläseuraa
Lauantaina 13.6.2026 Alastaipaleen kylätalolla juhlistetaan entisen kyläkoulun 100-vuotiasta ja Alastaipaleen kyläseuran 80-vuotiasta historiaa! Tapahtuma alkaa täytekakkukahveilla klo 14 ja jatkuu juhlapuheiden, ansiomerkkien ja musiikin merkeissä. Juhlapuhujana toimii Suomen Kylät ry:n puheenjohtaja Arto Pirttilahti. Tilaisuus on osa valtakunnallista Avoimet Kylät -tapahtumakokonaisuutta. Samana päivänä klo 12 alkaen järjestetään muutaman vuoden tauon jälkeen Alastaipaleen kyläkoulun entisten oppilaiden tapaaminen. Tervetulosanojen jälkeen aloitellaan ruokailulla (lohikeitto), jonka jälkeen kuulemme mielenkiintoisia muisteluita koulun eri vuosikymmeniltä. Tilaisuus päättyy samaisiin kakkukahveihin, joista edellä mainittu kyläjuhla alkaa. ILMOITTAUTUMINEN kumpaankin tapahtumaan viimeistään 5.6. oheisen nettilomakkeen kautta tai viestillä Marita Pajuselle numeroon 0400695432 (kerro viestissä nimesi, osallistutko oppilastapaamiseen, kyläjuhlaan vai kumpaankin sekä mahdolliset ruokarajoitteesi). https://ep-lv.creamailer.fi/survey/aooi1p1mtbkmz Illalla pidetään vielä leppoisan vapaamuotoiset Varjokinkerit klo 19 alkaen! Kyläseura tarjoaa makkarat grillattaviksi ja mehua kurkunkostukkeeksi. Kyläjuhlan yhteydessä on mahdollisuus lunastaa 10 euron hintaan upea seinäkalenteri vuodelle 2027! Kalenteri on avattuna A3-kokoinen ja sen kuvissa nähdään kyläläisten ikuistamia kauniita maisemia eri puolilta Alastaipaletta. Kalenterin ennakkotilauksen voi tehdä kyläjuhlan ilmoittautumislomakkeella tai Maritalta. Juhlapaikalla on mahdollisuus ostaa myös muita Alastaipale-tuotteita: kyläkirjat, valokuvakirja, pipo, frisbeegolfkiekot. Maksuvälineinä käyvät MobilePay ja käteinen. Tervetuloa kesäiseen juhlapäivään!
Kortesjärven Suvipäivät Kauhavan Kortesjärvellä
Kortesjärven Suvipäivät on perinteinen kesätapahtuma, jota järjestetään vuosittain juhannuksen jälkeen Kortesjärvellä. Tapahtuma kokoaa yhteen paikallista kulttuuria, musiikkia, liikuntaa, näyttelyitä ja kylähenkeä. Suvipäivät tunnetaan erityisesti rennosta maalaiskesän tunnelmasta ja monipuolisesta ohjelmasta kaikenikäisille Ohjelma 2026: Pentti Kankaanpään erilainen taidenäyttely: Tunnettuja ja tuntemattomia mestareita (esillä touko-kesäkuun ajan) Kortesjärven kirjastolla. Kukkolantie 24, 62420 Kortesjärvi. 21.6. klo 13 Purmojärven ympärijuoksu. Lähtöpaikka Purmojärven Rantahalli klo 13, Laukkosentie 56, 62470 Purmojärvi. https://juoksija.fi/tapahtumat/purmojarven-ymparijuoksu-2026/ 21.6. Klo 15 Jumalanpalvelus Purmojärven rukoushuoneella. Purmojärventie 723, 62470 Kauhava. 22.6. Klo 12-16 Pentti Kankaanpää esittelemässä näyttelyänsä kirjastossa. Tarjolla kahvia ja pientä purtavaa! Kukkolantie 24, 62420 Kortesjärvi. 23.6. Klo 12 – 15.30 Kortesjärven kirjastolla Nalle Puh -rata Ilmainen. Kirjaston osoite on Kukkolantie 24, 62420 Kortesjärvi. 24.6. Klo 18 Adalminan Helmi -koko perheen näytelmä Pirttisen nuorisoseuralla. Pirttisentie 311, 62435 Pirttinen. 25.6. Häjyt show & Dj Duo Tiskijussit Kortesjärven Ylikylän Nuorisoseuralla. Liput 10€. Rintalantie 37, 62410 Rintala. 27.6. Kortesjärvi-seuran Suvipäiväohjelma Markin museon näyttely auki klo 10.00 alkaen. Hernerokkatarjoilu Pelimannimusiikin säestyksellä vanhan kunnantalon pihassa klo 10.30. (Jääkärintie 80, 62420 Kortesjärvi). Klo 12.00 lähtö opastetulle kiertoajelulle Kortesjärven Ylikylään vanhan kunnantalon pihasta. Reittinä Autio – Kalijärvi – Pirttinen – Tuhkasaari ja paluu takaisin vanhalle kunnantalolle. 27.6. Klo 12.00-17.00 Suomen Jääkärimuseon ja Luontomuseon avoimet ovet Jääkärintie 80, 62420 Kortesjärvi, Markin museo on myös avoinna! 27.6. Klo 15.00 Laula kanssain -yhteislaulutilaisuus Kortesjärven keskustan nuorisoseuralla Ilmainen. Kukkolantie 29, 62420 Kortesjärvi. 28.6. Klo 14.00- 21.00 Suvimelonnat Purmojärvellä Ilmainen. Uimaranta Laukkosentie 41, 62470 Purmojärvi. 29.6. Klo 17.30-20.00 Rantamajan lastentapahtuma. Saarijärventie 276, 62420 Kortesjärvi. 02.7. Klo 19.00 Kirkkokonsertti Kortesjärven kirkossa. Jääkärintie 65, 62420 Kortesjärvi. 4.7. Klo 16.00 Kulttuuria Kotipihassa. Tapahtuma alkaa kahvituksella klo 16.00. Musiikkia, runoutta, taidenäyttely. Jyväskylän yliopiston emeritusdosentti Heikki Rantatupa kertoo kulttuurihistoriasta Ähtävänjoenvarrella. Järjestäjä Regina Ketomäki. Ilmainen ja kaikille avoin tapahtuma. Vapaaehtoinen kahvimaksu. Nikolainkuja 8, 62420 Kortesjärvi. 05.7. Klo 10.00 Kesäasukkaiden kirkkopyhän messu. Jääkärintie 65, 62420 Kortesjärvi.
{"fi":"Ilmoittautumiset viimeistään 7.6. (mielellään WhatsApp- tai tekstiviesti): 040-5441272/Eija","sv":"","en":""}
Koko perheen toiminnallinen Harry Potter pop-up tapahtuma
Tervetuloa toiminnalliseen koko perheen Harry Potter pop-up tapahtumaan Orrelaan. Ohjelmassa erilaisia kädentaitopisteitä, lautapeli- ja palapelinurkkaus sekä Harry Potter -aiheinen pop up -kirjasto. Kaikki tekeminen tapahtuu tietenkin Tylypahkan hengessä. Potter-päivä on suunnattu vähintään kouluikäisille lapsille ja heidän vanhemmilleen. Myös isovanhemmat ovat tervetulleita tutustumaan Tylypahkan maailmaan. Alle 10-vuotiaille toivomme huoltajaa mukaan. Omaan velhoasuun pukeutuminen on sallittua ja jopa toivottavaa. Lisätiedot ja ilmoittaumumiset tarvikehankintojen vuoksi kuluvan viikon aikana eli viimeistään 7.6. (mielellään WhatsApp- tai tekstiviesti): 040-5441272 /Eija. Mukaan otetaan enintään 25 osallistujaa ilmoittautumisjärjestyksessä. Velhokokelaat vievät Tylypahkaan Meidän kylän kulttuuria -hanke ja Teuvan kirjasto
HINTA: 50€ + 25.5% alv. (62.75€ sis. alv). Lipun ostaminen on sitova, eikä sitä voi peruuttaa tai palauttaa. Voit kuitenkin myydä lippusi eteenpäin toiselle naiselle, mikäli et itse pääse paikalle.
Live-ilta Seinäjoella naisyrittäjille, jotka ovat valmiita lopettamaan itsensä pienentämisen ja rakentamaan yritystään täysin omana itsenään
Sinä riität - Naiseuden voima yrittäjänä Huomaatko, miten pienennät itseäsi, etkä ole täysin esillä omana itsenäsi. Hiljennät mielipiteitäsi ja viestiäsi maailmalle. Mielistelet helposti ja laitat kaikki muut itsesi edelle - asiakkaasi, yrityksesi ja perheesi. Jahtaat päämäärää, mikä uuvuuttaa sinua enemmän kuin tuo hyvänolontunnetta. Kun tieto siitä, että olet arvokas ja sinä riität laskeutuu syvälle kehoosi, mieleesi ja sieluusi, kaikki muuttuu. Lopetat itsesi pienetämisen ja olet täysin oma itsesi. Ilmaiset rohkeasti mielipiteesi neuvotteluissa, uskallat sanoa ei ehdotuksille, jotka eivät tunnu hyvältä, lopetat tulosten liiallisen jahtaamisen, ja aloitat työpäiväsi juuri sillä tavalla kuin sinä haluat. Alat vihdoin vastaanottaa enemmän: rahaa, asiakkaita, vapautta. Elämäsi ja bisneksesi nousevat seuraavalle tasolle ja naiseuden voima ei ole enää konsepti, vaan sinun tapasi olla ja johtaa yritystäsi. Hyvinvointisi on nyt menestyksesi mittari. Tämä hetki kanssani Seinäjoella on kutsu sinulle palata tähän totuuteen ja astua takaisin naiseuden voimaasi yrittäjänä. Tapaamisen aikana luen ryhmän energiaa ja sen kautta puhun teille siitä, mitä teidän tarvitsee kuulla juuri nyt aiheeseen liittyen. Sen jälkeen johdatan teidät syvään meditaatioon, joka palauttaa sinut kohti omaa voimaasi - voimaa, joka on aina ollut sinussa läsnä. Tule paikalle omana itsenäsi, sillä sinä riität juuri sellaisena kuin olet. Varaa paikkasi nyt: PAIKKA: Minoon Pilatesstudio, Seinäjoki PÄIVÄMÄÄRÄ & AIKA: Tiistai 23.6 klo 20–21 HINTA: 50€ + 25.5% alv. (62.75€ sis. alv) --- Essi Koski-Lammi on bisnesmentori, intuitiivinen energiahoitaja ja tietoinen sisustussuunnittelija, joka auttaa naisyrittäjiä ja heidän yrityksiään kasvamaan seuraavalle tasolle. Hän on kauppatieteiden maisteri Amsterdamin yliopistosta, ja hänellä on yli 20 vuoden kokemus kansainvälisestä bisnesmaailmasta. Hän on työskennellyt mainonnan, markkinoinnin ja brändäyksen parissa globaalien brändien, kuten Ritualsin, Heinekenin ja ASICSin kanssa. Essi on tehnyt intuitiivista energiahoitamista yli 23 vuotta. Hän oppi sen jo teini-ikäisenä isältään, joka toimii hänen mentorinaan edelleen tänä päivänä. Vuosien varrella Essi on syventänyt osaamistaan myös kansainvälisten opettajien kanssa. Pari vuotta sitten Essistä tuli myös sisustussuunnittelija. Nykyisin hän suunnittelee koteja ja liiketiloja hyvinvoinnin näkökulmasta sekä sen pohjalta, keneksi sinä ja yrityksesi olette kasvamassa. Hän uskoo, että ulkoiset tilat heijastavat sisäistä maailmaamme. Työskentely Essin kanssa on kokonaisvaltaista, ja keho, mieli sekä sielu kulkevat mukana kaikessa. Kun sisäiset esteet alkavat väistyä, myös elämä ja liiketoiminta alkavat muuttua. Samalla sinusta tulee näkyvämpi omana itsenäsi. www.essikoskilammi.com
Sinä Riität - Naiseuden Voima Yrittäjänä
Tarvitsetko apua tietokoneen, älypuhelimen tai tablettilaitteen käytössä? Seinäjoen kaupunginkirjaston digineuvoja sekä vapaaehtoiset digiosaajat auttavat erilaisten laitteiden, ohjelmien ja verkkopalveluiden käytössä. Voit kysyä neuvoa sekä oman laitteesi peruskäyttöön liittyvissä pulmissa että muissa mieltä askarruttavissa tietoteknisissä kysymyksissä. Tule ilman ajanvarausta tai soita numeroon 040 559 9668.